# data[].attributes.body
Figyeljétek meg a környékbeli virágos növényeket (nárcisz, tulipán, jácint, stb.), a virágzó fákat (gyümölcsfák, babarózsa). Duzzadnak a rügyek - vajon levél vagy virág lesz belőle? A sok fa bokor nem egyszerre kezd el rügyezni! Van, amelyik virágot hoz először.

# data[].attributes.body
Egyre többet halljuk a madarak énekét; a madarak a fészek építéshez alapanyagot gyűjtenek - tegyünk kis tálcára mohát, tollat, állati szőrt, stb. az udvar egy zugában, és meglátjuk, lassan elhordják a madarak a fészkükhöz

Gólya

# data[].attributes.body
Előbújnak a rovarok, a hangyák, bodobácsok, a pókok megvizsgálhatjuk a pókhálókat; előjönnek a bogarak, reptessünk katicát!
Megfigyelhejtük a giliszta munkáját, ha földet teszünk egy óriási befőttesüvegbe - hamarosan alagutakat látunk az üvegen át, mesélhetünk arról, hogyan dolgozza fel a földet, hogy termékeny legyen (a megfigyelés után ne felejtsétek el szabadon engedni!)
Nézzétek meg a csigát - vajon meddig jut el, amíg kint vagyunk az udvaron?
Beszéljetek a vakondtúrásról, hogy a vakond nem növényt, hanem gilisztát, lárvát eszik, védett állat.

# data[].attributes.body
Ezekből a feladatokból át lehet venni azokat amelyeket 1, 2, 3, vagy több játékossal meg lehet valósítani

# data[].attributes.attachment_link.description
DIVERTIDOS JUEGOS COORDINATIVOS 🤩🤩 💟 Más actividades educativas ➡️ http://bit.ly/31hVxh0 💟 Créditos en imágenes

# data[].attributes.attachment_link.embed_code
JUEGOS COORDINATIVOS
DIVERTIDOS JUEGOS COORDINATIVOS 🤩🤩 💟 Más actividades educativas ➡️ http://bit.ly/31hVxh0 💟 Créditos en imágenes
Posted by Materiales Educativos para Maestras on Tuesday, April 7, 2020

# data[].attributes.body
A lábtornához ill. a lábbal végett feladathoz érdemes levetni a zoknit és mezítláb végezni a feladatot

# data[].attributes.body
Katalinka szállj el,
Jönnek a törökök.
Sós kútba tesznek,
Onnan is kivesznek,

Kerék alá tesznek,
Onnan is kivesznek,
Ihol jönnek a törökök,
Mindjárt agyonlőnek.

JÁTÉKA:
A gyerekek körbejárnak és oldalsó középtartásban a karjaikkal repülést utánoznak. "Sós kútba teszlek" - leguggolnak, két karjukat előre nyújtva lassan felállnak, mintha kivennék a katicát a kútból. "Kerék alá" - maguk körül lassan megfordulnak. "Ihol jönnek" - a kör közepe felé haladnak és vissza, dobbantó lépésekkel. "lőnek" - megállnak és egyszerre tapsolnak egyet.

# data[].attributes.body
Bújj, bújj zöld ág, zöld levelecske,
nyitva van az aranykapu csak bújjatok rajta!
Nyisd ki rózsám kapudat, kapudat,
Hadd kerüljem váradat, váradat!
Szita, szita péntek, szerelem csütörtök,
Dob szerda.

# data[].attributes.attachment_link.authors[].name
Gyerekdalok és mondókák - rajzfilmek gyerekeknek

# data[].attributes.attachment_link.title
Bújj, bújj zöld ág (Gyerekdalok és mondókák, rajzfilm gyerekeknek)

# data[].attributes.body
Kémény tetején kelepel a gólya.
Fészkét gallyakból, kis ágakból hordja.
Belseje néhány puha-pihe szalma,
Gólyafiókák kicsi birodalma.

Belseje néhány puha-pihe szalma,
Gólyafiókák kicsi birodalma.

De mikorra aztán vége van a nyárnak,
Felnőnek a gólyák, csak az őszre várnak.
Messzire szállnak, napsütötte délnek,
övék már az egész világ, mégis visszatérnek.

# data[].attributes.body
Eresz alól fecske fia idenéz, odanéz,
Van-e hernyó, hosszú kukac, ízesebb, mint a méz?
Csőrét nyitja ám, buzgón, szaporán.
Kis bendőbe mindenféle belefér igazán.

# data[].attributes.body
készítés tetszőleges technikával
- lehet festeni ...

# data[].attributes.body
- festeni és pattogatott kukoricát ragasztani

# data[].attributes.body
- festeni és tépett és összegyűrt színes papírt ragasztani

# data[].attributes.body
- faágakat ragasztani és fültisztító pálcikával, vagy ujjal pöttyözni

# data[].attributes.body
- rajzolni, vágni, színes fonalat tekerni, papírt tépni és ragasztani

# data[].attributes.headline
MESE: Lázár Ervin: A nagyravágyó feketerigó

# data[].attributes.subject
MESE: Lázár Ervin: A nagyravágyó feketerigó

# data[].attributes.body
A feketerigó a ligetben élt. Sárga csőre volt, ragyogó cipőgombszeme – és persze fekete volt, mint a szurok. Azért is hívják feketerigónak.

Nem tudom, ki hogy van ezzel a színnel. Nyilván van, akinek nem tetszik, mert hiszen a narancssárga sokkal vidámabb, a türkizkékről és a meggypirosról nem is beszélve. De aki jobban odafigyel, annak a fekete is tetszik, ebben bizonyos vagyok. Hiszen annyiféle fekete van. Kékesen fénylő fekete, puha fekete, éjfekete, játékos fekete, meleg fekete és ki tudja, még hány.

A feketerigó fénylő fekete volt.

És nem tetszett neki a fekete szín.

Se fénylőn, se puhán. Dühösködött. Egy darabig még csak nem is fütyörészett – mert még vidámnak gondolná valaki. Azt mondogatta mérgesen: „Csk, csk, csk!” Olyan szép piros tollakat akart, mint a vörösbegyé, zöldeket, mint a gyurgyalagé, fehéret, mint a kócsagé, s olyan cifrát, mint a papagájé.
Ezért volt dühös. Úgy hitte, ő a legrútabb madár a ligetben.
Bánata akkor vált mégis szívbe markolóvá, amikor a kisfiú eljött a ligetbe, és azt mondta a madaraknak:
– Kellene nekem egy barát. Egy madár barát. Aki reggelenként megkocogtatná az ablakomat, és mindennap megajándékozhatnám kenyérmorzsával meg kölessel.
– Aha – mondták a madarak.
Egyedül az uhu mondta, hogy „uhu”. Talán azért, mert nem szereti a kölest meg a kenyérmorzsát, de az is lehet, azért, mert mást nem tud mondani.
A barátság nem könnyű dolog. Mert jó, a kisfiúnak szüksége volt egy madár barátra. Csak hát olyan madár nélkül, akinek viszont éppen egy kisfiú barátra lenne szüksége, ez nem megoldható. A madarak legtöbbjének volt már barátja.
A barázdabillegetőnek a szőriszarka, a gyurgyalagnak  a szalakóta, a gólyának  a kanalas gém, a búbos vöcsöknek  a bölömbika. Csak a macskabagolynak meg a szürke varjúnak  nem volt barátja, de ők igen mogorvák, nincs is szükségük barátra.
Na és persze a feketerigónak sem volt barátja, mert szégyellte a színét, s emiatt fönn hordta az orrát. Furcsa dolog, de így volt. Mással is megesik: szégyell valamit, és azt hiszi, csak úgy tudja elviselni a szégyenét, ha fönn hordja az orrát.
Így aztán nem talált barátra a kisfiú. Pedig ott lapult a fűben a feketerigó, és azt gondolta magában: „Én szívesen lennék barátja ennek a kisfiúnak. Nagyon szeretem a kenyérmorzsát meg a kölest. – S kis szünet után még azt is hozzágondolta: – és a kisfiút is nagyon szeretem. – De mégsem mert előbújni. – Éppen én kellenék neki – morfondírozott –, amikor ilyen csúnya vagyok! Fekete!”
Barát nélkül ment el a kisfiú, igaz, majdnem sírva fakadt, de megpróbálta a liget széléig visszatartani. Nem szeretett mások előtt sírni. De azért a madarak észrevették, hogy lefelé görbül a szája, és nagyon megsajnálták. Tulajdonképpen szerették a kisfiút. Akik barátokra vágynak, és elgyalogolnak érte a ligetbe, azokat szeretni kell. Egyikük utána kiabált:
– Gyere vissza egy hét múlva!
Talán ha az öreg festőművész nem lakik a közelben, minden másképp alakul. De ott lakott a liget mellett. Nagyon vidám, mosolygós öregúr volt, csak éppen a szakálla volt furcsa, ezerszínű – mert abba szokta törölgetni az ecsetjeit. A feketerigónak eszébe jutott a tarka szakállú festő meg a sok szép festék, röppent egyet, s már ott is volt a festékesdoboz mellett. „Majd ragyogok én egy hét múlva” – gondolta, s mivel a zöld festékestubus volt a legközelebb, kifestette magát zöldküllőnek.  Hát elég furcsa zöldküllő volt, azt meg kell hagyni! Mert a zöldküllő nem egyszínű zöld – és a csőre meg különösen nem az, de a kis feketerigó nagy buzgalmában még a csőrét is zöldre mázolta. „Na, most jöhet a kisfiú” – gondolta, s úgy óvta magán a zöld festéket, hogy egy hétig enni is elfelejtett.
Eltelt a hét, semmi különös nem történt, csak a tarka szakállú festő pingált lila fákat meg lila mezőt – mivelhogy szőrén-szálán eltűnt a zöld festéke.
Megjött a kisfiú, köréje sereglettek a madarak, biztatták:
– Ne félj, most lesz valaki!
– Én szívesen lennék a barátod – mondta ekkor elváltoztatott hangon a zöldre festett feketerigó, és elősétált egy bokor mögül.
Hirtelen szóhoz sem jutott a sok madár, tátva maradt a csőrük. A feketerigó (azazhogy zöldrigó, nem is tudom, hogy nevezzem) meg nagy peckesen sétált a tisztáson, abban a hitben, hogy ő legszebb madár a ligetben.
A vándorsólyom  ocsúdott fel elsőnek.
– Nicsak – mondta –, egy uborkamadár.
Nevettek, ahogy a torkukon kifért.
– Vagy netán egy nagyra nőtt szöcske – toldotta a búbos banka , s szegény feketerigó legszívesebben elsüllyedt volna szégyenében.
A kisfiú is mosolygott, és szelíden, nehogy megbántsa ezt az uborkamadarat vagy kicsodát, azt mondta:
– Ne haragudj, de én nem ilyen madárra gondoltam.
Huss – elröppent gyorsan a feketerigó.
„Cskcskcsk – korholta magát mérgesen –, mert ostoba módon színtiszta zöldre kentem magam, pedig a zöldküllő nem is egyforma zöld. Kétféle zöld is van rajta (mert a zöld sem egyforma, éppen úgy, mint a fekete), a feje teteje meg piros, a szárnya vége meg fehér pettyes fekete. Na de majd legközelebb. A jövő héten ügyesebb leszek.”
Hát nem sokkal lett ügyesebb! Hogy, hogy nem, az jutott eszébe, hogy gólyának  festi magát. Sok fekete meg fehér festéket kent magára, és a lábát meg a csőrét pirosra festette. Eszébe sem jutott, hogy a gólya legalább tízszer akkora, mint ő. Ki látott már ilyen pici gólyát, rövid lábút, rövid csőrűt. (Arról nem is beszélve, hogy a hátán átütött a zöld festék a fehéren!)
Ritkán látott a liget olyan viháncolást, mint amikor a gólyának álcázott feketerigó odaállt a kisfiú elé.
– Te meg miféle szerzet vagy? – kérdezte a kisfiú.
– Nem látod, gólya vagyok – mondta kicsit ijedten a feketerigó, mert akkor már sejtette, nem nagyon sikerült ez a gólyává alakulás.
– Még hogy gólya! Talán golyhót akartál mondani – mondta a gólya, és olyan nevetőgörcsöt kapott, hogy ki kellett hívni a mentőket.
Bizony ez a gólyahistória is csúfos véget ért, mert a kisfiú nagy sajnálkozva megint az mondta:
– Ne haragudj, nem ilyen madárra gondoltam.
A feketerigó fél évre elbujdosott bánatában. Hiába jött a kisfiú, hiába keresett madár barátot.
A feketerigónak meg fájt a szíve: „Hej, csak szebb madár lennék, akkor biztosan barátjává fogadna a kisfiú!”
A kisfiú egyre szomorúbb lett.
– Most már az uborkamadár sem akar velem barátkozni – mondta.
A madarak vigasztalni próbálták, de neki barát kellett volna. Hogy lehetne megvigasztalni azt, aki nem talál barátra!
A feketerigó legalább olyan bánatos volt, mint a kisfiú, ha nem bánatosabb. Magát is sajnálta, meg a kisfiút is. Magát talán egy kicsit jobban.
Ezért aztán fél év elteltével elhatározta: újra próbálkozik. De most már nagyon gondosan látott munkához. Egy teljes napig tanulmányozta a sárgarigót.  A sárgarigó a legszebb madár – gondolta –, még a latin neve is a legszebb a madárnevek közül, úgy hívják, hogy Oriolus Oriolus (mert minden madárnak van latin neve is). Eszébe sem jutott, hogy őt meg Turdus Merulának hívják latinul, s az semmivel sem csúnyább, mint az Oriolus Oriolus. Talán még szebb is.
És elkezdte magát sárgarigónak festeni. Egy hétig tartott a festés, de ez aztán tökéletesen sikerült. A feketerigó olyan lett, mint egy igazi sárgarigó. Talán csak az alakja különbözött kicsit a sárgarigóétól, de ahhoz igazán jó szem kellett, hogy ezt észrevegye valaki.
Azon a héten is eljött a kisfiú barátot keresni. Nem csüggedhetett, tudta, barátra kell találnia.
A sárgarigónak festett feketerigó elősétált a bokrok közül. A madaraknak elállt a lélegzetük a gyönyörűségtől.
– Nicsak, egy csodálatos sárgarigó – mondták.
A kisfiú is elbámulva nézte a szép madarat, a szíve hangosan dobogott. Csak az igazi sárgarigó gyanakodott. „Valami nagyon furcsa ezen a madáron” – gondolta, és oda is szólt neki:
– Füttyents egyet!
– Nem füttyentek – mondta nyeglén a feketerigó.
Persze, hiszen a sárgarigó azt is ki tudja fütyülni, hogy „Huncut a bíró” meg „Fütyül a rigó”, a feketerigó meg csak annyit tud: „Tiutu.” Ez legalább olyan szép, mint a sárgarigó éneke, de mégis más. Én biztos vagyok benne, hogy a sárgarigó nagyon szeretné néha azt fütyülni, hogy tiutu, de nem megy neki. Ő csak azt tudja: „Huncut a bíró.”
Csakhogy megszólalt a kisfiú:
– Ne haragudj – mondta elszomorodva –, te valóban csodálatosan szép madár vagy, de én egy másik barátra gondoltam. Láttam valamikor egy nagyon kedves madarat. Nem volt ilyen tarka, mint te, de nekem ő kellene barátnak. Az a madár fénylő fekete volt, csak a csőre volt sárga. Azt hiszem, úgy hívják, feketerigó. Megértheted, hogy ki kell tartanom mellette, hátha egyszer megjön, és akkor ki lesz a barátja?
A feketerigó keserves sírásra fakadt, hullottak a könnyei, mint a záporeső. A kisfiú nagyon megsajnálta.
– Miért sírsz? Ne sírj! – mondta neki.
– Azért sírok – zokogta a madár –, mert a feketerigó én vagyok.
Ámulva néztek rá, nem akarták hinni, de akkor a madár könnyei már lemosták a melléről a sárgarigó sárga, a gólya fehér és a zöldküllő zöld színét – előtűnt az igazi fekete.
– Istenem, de buta madár vagy te – mondta boldogan a kisfiú, fölkapta, és sokáig mosdatta a feketerigót a patakban. De a sok szín nem egykönnyen jött le róla; amikor hazaindultak, még akkor is zöld, sárga meg fehér foltok éktelenkedtek a madáron. Nem is volt olyan, mint egy igazi feketerigó.
– Mit gondolsz, lekopik? Leszek én még igazi szép fekete? – kérdezte a madár.
– Biztos – mondta a kisfiú, azután elszomorodott; arra gondolt, hogy már fél éve lenne barátja, ha ez a szamár feketerigó nem pingálja magát.

# data[].attributes.attachment_link.authors[].name
MESE TV - dalok, mesék, rajzfilmek gyerekeknek

# data[].attributes.attachment_link.title
Lázár Ervin: A nagyravágyó feketerigó (színház) | MESE TV

# data[].attributes.body
Gólya, gólya, hosszúláb,
hol kezdődik a világ?

– A tó szélén ring a nád,
ott kezdődik a világ...

Gólya, gólya, hosszúláb,
hol ér véget a világ?

– Ha az a tó enni ád,
egy tóból áll a világ.

# data[].attributes.body
Mézes éj jő már kicsi ágyad vár,
anya csókot ád, oly puhán.
Ahogy dúdolgat, hangja megnyugtat, karja elringat,
szeme szép drága kő.

Tücskök hangja száll, fülednél megáll, valóságból álmot fabrikál.
Sok-sok színből szivárványt csinál.

Angyal szárnyak, most rád vigyáznak,
egy tollba búrkolt vár, így baj nem érhet már.
Álmaidban, a könny elillan, mosolyföldön jársz, sok nevetgélő pitypangot találsz.

Ezer esztendőt, csokis habfelhőt, nyáron hűs szellőt, kérhetsz még.
Lesz majd tündértánc, fényes csillaglánc, amit most kívánsz teljesül.

Tücskök hangja száll, fülednél megáll, valóságból álmot fabrikál.
Sok-sok színből szivárványt csinál.

Mézes éj jő már kicsi ágyad vár,
anya csókot ád, oly puhán.
Ahogy dúdolgat, hangja megnyugtat, karja elringat,
szeme szép drága kő.

Tücskök hangja száll, fülednél megáll, valóságból álmot fabrikál.
Sok-sok színből szivárványt, csúf békából királylányt, éjszakából szép reggelt csinál.

# data[].attributes.body
Alszik az erdő,
Alszik a mező,
Alszik a hinta,
Alszanak a fák.

Alszik a macska,
Alszik a kisegér,
Alszik a szomszéd,
Alszik a világ.

Hamar te is aludjál,
Szívem csücske lelkem,
Álmosan a holnapot
Meglátnod ne keljen.

Jó Anyácskád vigyázz rád,
Óvja minden lépted,
Tudja Isten megtenni
Bármit is Te érted.

Hagyd el a gondot,
Jöjjön a pihenés,
Jó puha párna,
Méz illatú ágy.

Hópehely paplan
Őrzi a meleget
Hajtsd le a fejedet,
Jó éjszakát!

Cirógasson zsenge szél
Csoda füves rétek,
Melengessen fénylő nap
Álmaidban Téged.

Langy eső ha csepereg
Elmúlik a bánat,
Bölcsesség és szeretet
Legyen örök társad.

Alszik az erdő,
Alszik a mező,
Alszik a hinta,
Alszanak a fák.

Zsong ez a dallam,
Selymezi füledet,
Hunyd le a szemedet,
Szunnyadj már!

Cssss!
Jó éjszakát!

# data[].attributes.headline
Vitai Ildikó - Este jó (Zelk Zoltán verse)

# data[].attributes.subject
Vitai Ildikó - Este jó (Zelk Zoltán verse)

# data[].attributes.body
Este jó, este jó
este mégis jó.
Apa mosdik, anya főz,
együtt lenni jó.

Ég a tűz, a fazék
víznótát fütyül
bogárkarika forog
a lámpa körül.

A táncuk karikás,
mint a koszorú,
meg is hal egy kis bogár:
mégse szomorú.

Lassú tánc, lassú tánc
táncol a plafon,
el is érem már talán,
olyan alacsony.

De az ágy meg a szék
messzire szalad,
mint a füst, elszállnak a
fekete falak.

Nem félek, de azért
sírni akarok,
szállok én is, mint a füst,
mert könnyű vagyok

Ki emel, ki emel,
ringat engemet?
Kinyitnám még a szemem,
de már nem lehet…

Elolvadt a világ,
de a közepén
anya ül, és ott ülök
az ölében én.

# data[].attributes.headline
Halász Judit - Altató (József Attila verse)

# data[].attributes.subject
Halász Judit - Altató (József Attila verse)

# data[].attributes.body
Lehunyja kék szemét az ég,
lehunyja sok szemét a ház,
dunna alatt alszik a rét -
aludj el szépen, kis Balázs.

Lábára lehajtja fejét,
alszik a bogár, a darázs,
velealszik a zümmögés -
aludj el szépen, kis Balázs.

A villamos is aluszik,
- s mig szendereg a robogás -
álmában csönget egy picit -
aludj el szépen, kis Balázs.

Alszik a széken a kabát,
szunnyadozik a szakadás,
máma már nem hasad tovább -
aludj el szépen, kis Balázs.

Szundít a lapda, meg a sip,
az erdő, a kirándulás,
a jó cukor is aluszik -
aludj el szépen, kis Balázs.

A távolságot, mint üveg
golyót, megkapod, óriás
leszel, csak hunyd le kis szemed, -
aludj el szépen, kis Balázs.

Tüzoltó leszel s katona!
Vadakat terelő juhász!
Látod, elalszik anyuka. -
Aludj el szépen, kis Balázs.

# data[].attributes.headline
Halász Judit - Bóbita (Weöres Sándor verse)

# data[].attributes.subject
Halász Judit - Bóbita (Weöres Sándor verse)

# data[].attributes.body
Bóbita, Bóbita táncol,
Körben az angyalok ülnek,
Béka hadak fuvoláznak,
Sáska hadak hegedülnek.

Bóbita, Bóbita játszik,
Szárnyat igéz a malacra,
Ráül, ígér neki csókot,
Röpteti és kikacagja.

Bóbita, Bóbita épít,
Hajnali ködfal a vára,
Termeiben sok a vendég,
Törpe király fia, lánya.

Bóbita, Bóbita álmos,
Elpihen őszi levélen,
Két csiga őrzi az álmát,
Szunnyad az ág sűrűjében.

# data[].attributes.headline
Szép csillagos az ég - Csajkovszkij - Bölcsődal

# data[].attributes.subject
Szép csillagos az ég - Csajkovszkij - Bölcsődal

# data[].attributes.body
Szép csillagos az Ég
Elcsendesült a rét
Ezüstös fényét hinti rád a holdsugár.

Már fújdogál a szél
Egy tücsök hangja kél
Lágy puha fészkén elszunnyad
a kismadár.

Bérceken túl a völgyben lenn
A fényes napkorong is elpihen
Hát aludj kedvesem
Álmodj csak csendesen
A tó tükrén az erdő mélyén
csend honol.

# data[].attributes.attachment_link.title
Szép csillagos az ég - Csajkovszkij - részlet a Csillaglepte albumból

# data[].attributes.attachment_link.readable_text
Megfigyelés, beavatkozás

Csak szemlélői vagyunk és maradunk a költés sikerességének és sikertelenségének egyaránt - hiszen ezek hozzátartoznak a természet rendjéhez, melybe semmiképp nem célunk beavatkozni.

Mindannyian hajlamosak vagyunk megszemélyesíteni és idealizálni a számunkra kedves madarakat, de ne feledjük, hogy ezek vadon élő, fokozottan védett állatok, és e védelmet éppen azért élvezik, hogy fajuk a természetes életkörülmények között, esetenként emberi léptékkel mérve kegyetlennek vagy szomorúnak tűnő események által szabályozott módon maradhasson fönn.

# data[].attributes.attachment_link.description
Megfigyelés, beavatkozás Csak szemlélői vagyunk és maradunk a költés sikerességének és sikertelenségének egyaránt - hiszen ezek hozzátartoznak a természet rendjéhez, melybe semmiképp nem célunk beavatkozni. Mindannyian hajlamosak vagyunk megszemélyesíteni és idealizálni a számunkra kedves madarakat, de ne feledjük, hogy ezek vadon élő, fokozottan védett állatok, és e védelmet éppen azért élvezik, hogy fajuk a természetes életkörülmények között, esetenként emberi léptékkel mérve kegyetlennek vagy szomorúnak tűnő események által szabályozott módon maradhasson fönn.

# data[].attributes.attachment_link.description
Röszkei Sporthorgász és Természetvédő Egyesület

# data[].attributes.attachment_link.title
Bird sounds/Madár hangok - Robin-Vörösbegy

# data[].attributes.attachment_link.title
Xcaret Cancun & Riviera Maya - Programa de preservación de Guacamayas - Parte 2

# data[].attributes.attachment_link.authors[].name
MME Magyar Madártani és Természetvédelmi Egyesület

# data[].attributes.attachment_link.title
Területvédő hím szalakóta / Territorial male roller

# data[].attributes.attachment_link.title
Fehér gólya kelepelése a Tisza-tavi Ökocentrumban

# data[].attributes.body
Készítsetek pufi festéket!
Hozzávalók:
3 ek. liszt
3 ek sóra
1 tk. sütőpor
9 ek. víz.
Ezeket összekeveritek és tetszőleges festékkel színezhetitek. Ha kész a gyermek alkotása akkor 30 másodpercre mikróba kell tenni és kész is.
Jó szórakozást kívánok!

# data[].attributes.attachment_link.description
Hány szirma van a virágnak? Párosítsd a kocka számaival!

Egy szám kimaradt, melyik lehet az?

# data[].attributes.body
"Minden bogár rovar, de nem minden rovar bogár!" - Sajnos a játék készítője (nem én követtem el!) a rovarokat (hangya, méh) is bogárnak nevezi holott azok rovarok!

# data[].attributes.attachment_link.provider_name
Wordwall - Készítsen feladatokat gyorsan, egyszerűen

# data[].attributes.attachment_link.description
Helyezze az elemeket a megfelelő csoportba. Bogarak: , , , , , , Madarak: , , , , , .

# data[].attributes.attachment_link.provider_name
Wordwall - Készítsen feladatokat gyorsan, egyszerűen

# data[].attributes.attachment_link.description
Tanítási forrás | Katicabogár - Katicabogár, Szarvasbogár - Szarvasbogár, Cserebogár - Cserebogár, Bodobács - Bodobács, Csótány - Csótány.

# data[].attributes.attachment_link.provider_name
Wordwall - Készítsen feladatokat gyorsan, egyszerűen

# data[].attributes.attachment_link.description
Tulipán, Krókusz (korai sáfrány), Fürtös gyöngyike, Közönséges kerti jácint, Hóvirág, Tőzike, Csillagos téltemető, Sárga nárcisz, Recéshagymájú nőszirom, Tavaszi csillagvirág, Fehér nárcisz, Császárkorona, Hófény, Medvehagyma,

# data[].attributes.attachment_link.provider_name
Wordwall - Készítsen feladatokat gyorsan, egyszerűen

# data[].attributes.attachment_link.description
Egyező párok - Érintse meg a moazikokat, hogy párokat találjon.

# data[].attributes.attachment_link.authors[].name
MESE TV - dalok, mesék, rajzfilmek gyerekeknek